stanford-oval/wikipedia huggingface dataset:
Malina Weissman
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 2014 | Teenage Mutant Ninja Turtles | Teenage Mutant Ninja Turtles | nuori April O’Neil |  |
| 2016 | Thirsty | Thirsty |  |  |
| 2016 | Nine Lives | Nine Lives | Rebecca Brand |  |
Televisiosarjat
| Vuosi | Suomenkielinen nimi | Alkuperäinen nimi | Rooli | Huom. |
| 2015–16 | Difficult People | Difficult People | Renee Epstein | 2 jaksoa |
| 2015–17 | Supergirl | Supergirl | nuori Kara Zor-El | 7 jaksoa |
| 2017–19 | Surkeiden sattumusten sarja | A Series of Unfortunate Events | Violet Baudelaire | päärooli |
Aiheesta muualla

Malina Weissman Internet Movie Databasessa. (englanniksi)
Christina Ørntoft

Christina Ørntoft
Christina Ørntoft (s. 2. heinäkuuta 1985) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa heinäkuun 2013 loppuun mennessä 64 maaottelua ja tehnyt niissä yhden maalin. Hän kuului Tanskan joukkueeseen vuoden 2007 MM-kisoissa ja vuoden 2013 EM-kisoissa. Ensimmäisen maaottelunsa hän pelasi huhtikuussa 2005.
Ørntoft on edustanut seuratasolla Brøndby IF:ää vuodesta 2013. Samassa seurassa hän pelasi aiemmin vuonna 2008. Vuoteen 2008 saakka Ørntoft pelasi BSF:ssä ja vuodet 2008–2012 ruotsalaisessa LdB Malmössä.
Chleuhit

Chleuhit (äännetään shlöh) ovat yksi berberien etnisistä ryhmistä. He elävät pääasiassa Marokon Atlasvuorten ympäristössä, asuttaen suurinta osaa Korkea-Atlasta ja Anti-Atlasta ja niiden välissä sijaitsevaa Souss-laaksoa. Suurin osa chleuheista asuvat Souss-laaksossa, muun muassa Agadirin, Tiznitin ja Taroudantin kaupungeissa.
Chleuh-kansan lukumäärän on arvioitu olevan noin yhdeksän miljoonaa. Chleuh-kansa puhuu tašelhit-kieltä, joka on yksi berberikielen eli tamazightin murre. Berberikansa kutsuu kieltään nimellä tamazight, josta on useita eri variaatioita, jotka ovat syntyneet maantieteellisessä eristyksessä.
Suurin osa tästä kansasta on muslimeja ja pieni vähemmistö juutalaisia.
Varhaiset foinikialaiset tutkimusmatkailijat ovat löytäneet Keski-Marokon rannikolta alkuperäisväestön, jota nyt kutsutaan Chleuh-kansaksi.
Chloe Bridges

| Chloe Bridges |
| --- | --- |
 Bridges heinäkuussa 2010
Henkilötiedot
Koko nimi:  Chloe Suazo
Syntynyt: 27. joulukuuta 1991 (ikä 32) Thibodaux, Louisiana, Yhdysvallat
Ammatti:  näyttelijä
Puoliso:  Adam DeVine (vih. 2021)
Näyttelijä
Aktiivisena:  2005–
Aiheesta muualla
IMDb
Chloe Suazo (s. 27. joulukuuta 1991 Thibodaux, Louisiana), paremmin tunnettu nimellä Chloe Bridges, on yhdysvaltalainen elokuva- ja televisionäyttelijä. Hänet tunnetaan rooleistaan Disney Channelin elokuvassa Camp Rock 2: The Final Jam (2010) sekä televisiosarjoissa Freddie ja Carrien päiväkirjat. Bridges on lisäksi esiintynyt sarjoissa kuten 90210, Kolme miestä ja tyttö, Valehtelevat viettelijät ja Rizzoli & Isles.
Bridges aloitti seurustelun näyttelijä Adam Devinen kanssa helmikuussa 2015. Pari kihlautuivat lokakuussa 2019 viiden vuoden seurustelun jälkeen ja heidät vihittiin 9. lokakuussa 2021.
Maffy Falay

Maffy Falay
Muvaffak "Maffy" Falay (30. elokuuta 1930 – 22. helmikuuta 2022 Istanbul) oli turkkilainen jazztrumpetisti. Hän asui ja työskenteli pitkään Ruotsissa.
Falay varttui Kuşadasıssa ja opiskeli pianon- ja trumpetinsoittoa Ankaran musiikkikonservatoriossa. Vuonna 1956 hän pääsi soittamaan Dizzy Gillespien kanssa. Vuonna 1960 Falay liittyi Kölnissä Kurt Edelhagenin kokoonpanoon. Vuosina 1961–1966 hän soitti Kenny Clarken ja Francy Bolandin big bandissa. Åke Perssonin kehotuksesta Falay matkusti Ruotsiin ensimmäisen kerran vuonna 1960. Hän liittyi siellä Radiojazzgruppeniin ja Harry Arnoldin kokoonpanoon. Vuonna 1961 hän soitti Quincy Jonesin yhtyeen kanssa ruotsalaisen elokuvan Metsien hurjat soundtrackilla. Lisäksi Falay työskenteli vuosina 1962–1967 Bernt Rosengrenin yhtyeessä ja teki esiintymisiä George Russellin, Don Cherryn sekä Lars Gullinin yhtyeiden kanssa.
Falay asettui pysyvästi Ruotsiin, mutta jatkoi kiertämistä Euroopassa sekä Pohjois- ja Etelä-Amerikan maissa. Vuonna 1971 hän perusti Sevda-kokoonpanon, jonka tyylissä yhdistyivät turkkilainen musiikki ja bop. Yhtyeessä toimivat myös Okay Temiz, Salih Baysal ja Bernt Rosengren. Vuonna 1970 Falay palasi yhteistyöhön Dizzy Gillespien kanssa tämän Reunion Orchestran kanssa tehtyä kiertuetta varten. Vuodesta 1985 tai 1986 hän johti omaa sekstettiään. Don Cherry omisti Falaylle kappaleen "Maffy" albumillaan Art Deco vuonna 1988. Vuonna 2005 Falay sai Istanbulin jazzfestivaalilla palkinnon elinikäisistä saavutuksista. Hän teki urallaan levytyksiä monille levy-yhtiöille, kuten Atlanticille, Capricelle, Liphonelle ja Phontasticille.
Cetotheriidae

| Cetotheriidae |
| --- | --- |
 Cetotherium
 Oligoseeni - Pleistoseeni 23,03–1,806 Ma  Oletettava jäsen kääpiövalas selvinnyt nykypäivään asti. PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Valaat Cetacea
Alalahko::  Hetulavalaat Mysticeti
Heimo::  Cetotheriidae  Brandt, 1872
Katso myös
   Cetotheriidae Wikispeciesissä   Cetotheriidae Commonsissa 
Infobox OKNimi-testi OK: 
Cetotheriidae on varhainen hetulavalaisiin kuuluva valaiden heimo, joka ilmestyi myöhäisellä oligoseenilla. Falorin muodostumasta, pohjoisesta Kaliforniasta löydetty Herpetocetus on ajoitettu varhais- keskipleistoseenille, osoittaen että Cetotheriidae selvisi kvartäärikaudelle asti. Fordycen ja Marxin kladistiset tutkimukset vuodelta 2013 tulivat siihen tulokseen että kääpiövalas (Caperea marginata) kuuluu samaan heimoon, jolloin Cetotheriidae ei olisikaan kuollut sukupuuttoon. Biscontin (2012) mukaan kääpiövalas ei ole läheistä sukua Cetotheriidaelle, vaan kuuluu erilliseen heimoon Neobalaenidae.
Luokittelu

Luokittelu BioLibin mukaan:
Cetotheriidae
†Cetotheriinae
†Cetotherium
†Kurdalagonus
†Herpetocetinae
†Cephalotropis
†Herentalia
†Herpetocetus
†Vampalus
†Neobalaeninae
Caperea
†Miocaperea
†Brandtocetus
†Piscobalaena
Aiheesta muualla

Mikko's Phylogeny Archive: Cetotheriidae
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Maffuccin oireyhtymä

Maffuccin oireyhtymä on sairaus, josta kärsivällä esiintyy enkondroomien (Ollierin taudin) lisäksi hemangioomia iholla ja sisäelimissä. Kyseessä on sporadinen tauti. Noin 160 tapausta on kuvattu englanninkielisessä kirjallisuudessa. Taudin aiheuttamat muutokset havaitaan yleensä ensimmäistä kertaa potilaan ollessa 4–5-vuotias. Maffucci kuvasi oireyhtymän ensimmäisenä vuonna 1881.
Noin 30 %:ssa tapauksista on ilmennyt pahanlaatuinen muutos. Kondrosarkooma on ollut maligniteeteista tavanomaisin.
Christina Åstrand

Christina Åstrand (s. 6. kesäkuuta 1969, Skanderborg) on tanskalainen viulisti.
Åstrand syntyi muusikkosukuun. Hän aloitti viulunsoiton Suzuki-menetelmällä neljävuotiaana  ja opiskeli Tanskan kuninkaallisessa konservatoriossa Århusissa sekä Pariisissa. Hän teki debyyttinsä solistina vuonna 1990. Hän on siitä lähtien esiintynyt useiden huomattavimpien Skandinavian orkesterien kanssa.
Åstrandista tuli 22-vuotiaana Tanskan kansallisen radion sinfoniaorkesterin konserttimestari. Hän on tulkinnut myös kamarimusiikkia ja soittaa vuoden 1705 Stradivariuksella. Hän on levyttänyt muiden muassa Claude Debussyn, György Ligetin, Johannes Brahmsin ja Fini Henriquesin teoksia.
Albumit

Åstrand on levyttänyt neljä omaa albumia Dacapo- ja Chandos-levymerkeille.
Ligeti & Nørgård: Violin Concertos (2000)
Niels W. Gade: Sonatas for violin & piano (2009)
Romantic Violin Concertos (2009)
Kasper Rofelt: The Song I'll Never Sing (2012)
Mafalda Pereira

Mafalda Mendes Pereira (s. 27. lokakuuta 1976) on portugalilainen entinen freestylehiihtäjä.
Pereira kilpaili kaudella 1996–1997 ensin Euroopan cupissa kolme kilpailua sijoittuen jokaisessa hypyissä kolmanneksi. Hän osallistui kyseisellä kaudella myös ensimmäisiin maailmancupin kisoihinsa, joissa hän oli mukana yksitoista kertaa vuosina 1996–1999. Pereiran paras sijoitus maailmancupin osakilpailussa oli viides tila, jonka hän saavutti hypyissä Blackcombissa 1998. Hän osallistui lajiin myös Naganon olympialaisissa 1998, joissa hän oli 21. paras.
Bryan-Michael Cox

Bryan-Michael Cox (s. 1. joulukuuta 1977) on yhdysvaltalainen sanoittaja ja tuottaja.
Uran alku

1997 hän muutti Atlantaan tarkoituksenaan pyrkiä  Clark Atlanta Universityyn ja tapasi Jermaine Duprin. Tapaaminen johti yhteistyöhön muun muassa Usherin ja Mariah Careyn kanssa.
Palkinnot ja huomion-osoitukset

| Vuosi | Palkinto |
| --- | --- |
2007: Grammy Award paras R&B Albumi -- The Breakthrough (tuottajan palkinto)
2007: Grammy Award paras R&B kappale - Be Without You (sanoittajan palkinto)
2005: Grammy Award paras moderni R&B Albumi -- The Emancipation of Mimi (tuottajan palkinto)
2004: Grammy Award paras moderni R&B Album -- Confessions (tuottajan palkinto)
Charles Bennett (kirjailija)

| Charles Bennett> Henkilötiedot |
| --- | --- |
Syntynyt: 2. elokuuta 1899 Shoreham-by-Sea, Englanti, Yhdistynyt kuningaskunta
Kuollut: 15. kesäkuuta 1995 (95 vuotta) Los Angeles, Kalifornia, Yhdysvallat
Kansalaisuus:  Britti
Ammatti:  näytelmäkirjailija, käsikirjoittaja, ohjaaja, näyttelijä
Kirjailija
Äidinkieli: englanti
Tuotannon kieli: englanti
Aikakausi:  1915–1968
Aiheesta muualla
Löydä lisää kirjailijoitaKirjallisuuden teemasivulta
Charles Bennett (2. elokuuta 1899 Shoreham-by-Sea, Englanti, Yhdistynyt kuningaskunta – 15. kesäkuuta 1995 Los Angeles, Kalifornia, Yhdysvallat) oli brittiläinen näytelmäkirjailija, käsikirjoittaja, näyttelijä ja ohjaaja. Tunnetuimmat käsikirjoituksensa hän teki Alfred Hitchcockin Englannin kauden ehkä tunnetuimpiin elokuviin: Mies joka tiesi liikaa, 39 askelta, Salainen asiamies, Sabotaasi ja Nuori ja viaton. Lisäksi hän käsikirjoitti Hitchcockin toisen yhdysvaltalaisen elokuvan Ulkomaankirjeenvaihtaja.
Valikoitui filmografia käsikirjoittajana

| Vuosi | Alkuperäinen nimi | Suomenkielinen nimi | Huomioita |
| --- | --- | --- | --- |
| 1934 | Mies joka tiesi liikaa | The Man Who Knew Too Much | Alfred Hitchcockin elokuva |
| 1934 | Selvännäkijä | The Clairvoyant |  |
| 1935 | 39 askelta | The 39 Steps | Alfred Hitchcockin elokuva |
| 1936 | Salainen asiamies | Secret Agent | Alfred Hitchcockin elokuva |
| 1936 | Sabotaasi | Sabotage | Alfred Hitchcockin elokuva |
| 1937 | Nuori ja viaton | Young and Innocent | Alfred Hitchcockin elokuva |
| 1938 | Koko perhe hummaamassa | The Young in Heart |  |
| 1940 | Ulkomaankirjeenvaihtaja | Foreign Correspondent | Alfred Hitchcockin elokuva |
| 1942 | Notre Damen varjossa | Joan of Paris |  |
| 1947 | Voittamaton urho | Unconquered |  |
| 1949 | Mieletön sydän | Madness of the Heart | myös ohjaus |
| 1952 | Vihreä hansikas | The Green Glove |  |
| 1953 | Pakotie tukossa | No Escape | myös ohjaus |
| 1954 | Kohtalokas komennus | Dangerous Mission |  |
| 1957 | Paholaisen palvelija | Night of the Demon |  |
| 1959 | Paholaisen sirkus | The Big Circus |  |
Maailmojen sota (vuoden 2005 elokuva)

| Maailmojen sota> War of the Worlds |
| --- | --- |

Ohjaaja:  Steven Spielberg
Käsikirjoittaja:  Josh Friedman David Koepp
Tuottaja:  Kathleen Kennedy
Säveltäjä:  John Williams
Kuvaaja:  Janusz Kamiński
Leikkaaja:  Michael Kahn
Tuotantosuunnittelija:  Rick Carter
Pukusuunnittelija:  Joanna Johnston
Pääosat:  Tom Cruise Dakota Fanning Justin Chatwin
Valmistustiedot
Valmistusmaa:   Yhdysvallat
Tuotantoyhtiö:  Paramount Pictures (Yhdysvallat) DreamWorks
Levittäjä:  UIP-Dunafilm Netflix SkyShowtime
Ensi-ilta:  2005
Kesto:  116 minuuttia
Alkuperäiskieli:  englanti
Budjetti:  132 miljoonaa dollaria
Tuotto:  591 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Wikisitaateissa on kokoelma sitaatteja aiheesta .
Maailmojen sota (War of the Worlds) on H. G. Wellsin romaanin Maailmojen sota perustuva Steven Spielbergin ohjaama science fiction -elokuva. Elokuva sai ensi-iltansa vuonna 2005, jolloin myös kaksi muuta Wellsin romaanin filmatisointia julkaistiin. Spielbergin ohjaama versio on Josh Friedmanin ja David Koeppin käsikirjoittama. Sen pääosissa ovat muun muassa Tom Cruise, Dakota Fanning, Justin Chatwin ja Tim Robbins.
Juoni

Elokuva kertoo avaruusolioiden invaasiosta Maahan sijoitettuna elokuvan ilmestymisajan mukaiseen nykyaikaan. Tarina kerrotaan Tom Cruisen esittämän yksinhuoltajaisän ja hänen lastensa (joita esittävät Fanning ja Chatwin) näkökulmasta.
Palkinnot > Oscarit

Elokuva oli kolmen Oscar-palkinnon ehdokkaana:
Parhaat äänitehosteet
Paras äänitys
Parhaat erikoistehosteet
Aiheesta muualla

War of the Servers (Arkistoitu – Internet Archive), Machinima-tekniikalla tehty parodiaversio, joka on myös parodia Garry's Modin yhteisöistä.
Chelsea Holmes

Chelsea Holmes (s. 20. tammikuuta 1987) on yhdysvaltalainen uransa lopettanut maastohiihtäjä.
Holmes kilpaili maastohiihdon maailmancupissa ensimmäisen kerran Canmoressa joulukuussa 2012. Ensimmäiset maailmancupin pisteensä hän saavutti Canmoressa järjestetyssä Ski Tour Canadassa maaliskuussa 2016 sijoituttuaan siellä 10 kilometrin vapaan hiihtotavan kilpailussa 22:nneksi. Kiertueen kokonaistuloksissa hän oli 31:s. Lahden MM-kilpailuissa 2017 hän sijoittui 30 kilometrin vapaan hiihtotavan yhteislähtökilpailussa 13:nneksi.
Holmes lopetti uransa maastohiihtäjänä keväällä 2018.
Maarit Saarni-Rytkölä

Ebba Maarit Saarni-Rytkölä (6. lokakuuta 1916 Oulu – 20. kesäkuuta 2011 Helsinki) oli suomalainen juristi. Hän oli korkeimman oikeuden oikeusneuvos (tuomari) vuodesta 1970.
Saarnen puoliso oli Olavi Rytkölä.
Tunnustukset

Helsingin yliopiston oikeustieteen kunniatohtori 1990
Suomen Leijonan suurristi 1985
Aiheesta muualla

Kuka kukin on 1978 (Runeberg.org)
Cessna CitationJet

Cessna 525
Cessna CitationJet tai Cessna CJ on Cessnan valmistama sarja liikelentokoneita. Cessnan CitationJet-sarjaan kuuluvat koneet CJ1, CJ1+, CJ2, CJ2+, CJ3, CJ4 ja X.
CitationJet-sarjan yksityiskoneet ovat järjestelmiltään samanlaisia, mutta eri pituisia rungoltaan; CJ1 on lyhyin ja CJ4 pisin.
Cessna Citation CJ1

Cessna Citation CJ1 on Cessna Citation CJ -sarjan pienin liikesuihkukone. Koneeseen mahtuu viisi matkustajaa, kaksi lentäjää sekä 1,27 m3 rahtia. Sen suurin mahdollinen lentomatka täysillä tankeilla ja normaalilla kuormalla on 2 408 kilometriä. Koneen siipiväli on 14,30 metriä, korkeus 4,18 metriä ja pituus 12,98 metriä. Moottoreina CJ1:ssä käytetään kahta FJ44-1AP-mallin suihkumoottoria, joiden työntövoima on 8,74 kN normaalissa lentoonlähtötilanteessa. Normaalissa matkalentokorkeudessaan, noin 9 500 metrissä, koneen matkalentonopeus on 720 km/h ilmannopeutta. Kone voi maksimissaan lentää noin 12 500 metrin korkeudessa. Kone on hyväksytty operoitavaksi myös yhdellä lentäjällä.
Aiheesta muualla

Kuvia tai muita tiedostoja aiheesta Cessna Citation Wikimedia Commonsissa
Cessnan valmistamia ilma-alustyyppejä
Christine Amertil

| Mitalit> Maa:   Bahama.Naisten yleisurheilu.MM-kilpailut  | Mitalit> Maa:   Bahama.Naisten yleisurheilu.MM-kilpailut  | Mitalit> Maa:   Bahama.Naisten yleisurheilu.MM-kilpailut  | Maa:   Bahama> Naisten yleisurheilu. |
| --- | --- | --- | --- |
|  Hopeaa | Berliini 2009 | 4 × 100 m viesti |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Hopeaa | Birmingham 2003 | 400 m |  |
|  Pronssia | Moskova 2006 | 400 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Rio de Janeiro 2007 | 400 m |  |
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Pronssia | Delhi 2010 | 400 metriä |  |
Christine Amertil (s. 18. elokuuta 1979) on bahamalainen pikajuoksija, jonka päämatka on 400 metrin juoksu.
Amertil karsiutui Sydneyn olympialaisissa 2000 400 metrin alkuerissä ajalla 53,12. Seuraavana vuonna hän karsiutui Edmontonin MM-kisoissa alkuerissä ajallaan 53,07. Hän voitti MM-hopeaa Birminghamin sisäratojen MM-kisoissa 2003 ajalla 51,11. Myöhemmin samana vuonna hän karsiutui Pariisin ulkoratojen MM-kisoissa välierissä. Vuonna 2004 Amertil voitti Bahaman mestaruuden ja sijoittui Ateenan olympialaisissa seitsemänneksi ajalla 50,37. Kauden lopussa hän juoksi IAAF:n yleisurheilufinaalissa neljänneksi. Seuraavana vuonna hän karsiutui Helsingin MM-kisoissa 400 metrin välierissä ja 200 metrin juoksun alkuerissä ajalla 23,88. Myöhemmin samana vuonna hän oli IAAF:n yleisurheilufinaalissa 400 metrillä viides.
Amertil voitti MM-pronssia Moskovan sisäratojen MM-kisoissa 2006 ajalla 50,34. Hän juoksi samana vuonna neljänneksi Melbournen Kansainyhteisön kisoissa ja viidenneksi IAAF:n yleisurheilufinaalissa. Rio de Janeiron Pan-Amerikan kisoissa 2007 hän sai hopeaa 400 metrillä ajalla 50,99. Osakan MM-kisoissa 2007 ja Pekingin olympialaisissa 2008 hän karsiutui välierissä. Berliinin MM-kilpailuissa 2009 hän juoksi kolmannen osuuden hopeaa saaneessa Bahaman pikaviestijoukkueessa. 400 metrillä hänet hylättiin alkuerissä. Dohan sisäratojen MM-kilpailuissa 2010 hän karsiutui 400 metrin välierissä. Saman vuoden Delhin Kansainyhteisön kisoissa hän sijoittui alun perin neljänneksi, mutta nousi pronssille Folashade Abuganin jäätyä kiinni dopingista.
Henkilökohtaiset ennätykset

Lähde: IAAF
100 metrin juoksu: 11,43 (2010)
200 metrin juoksu: 22,58 (2005)
400 metrin juoksu: 50,09 (2005)
Chelsea Hammond

Chelsea Hammond (s. 2. elokuuta 1983) on jamaikalainen pituushyppääjä ja olympiamitalisti. Hän saavutti pituushypyn pronssia Pekingin olympialaisissa vuonna 2008. Alun perin Hammond sijoittui pituuskilpailun neljänneksi, mutta nousi pronssille Tatjana Lebedevan jäätyä kiinni kiellettyjen aineiden käytöstä ja menetettyä mitalinsa vuonna 2018.
Olympiapronssin lisäksi Hammond on saavuttanut kaksi kultaa Jamaikan mestaruuskilpailuissa. Ennätyksekseen hän on hypännyt tuloksen 679cm vuonna 2008.
Cetoniini

| Cetoniini |
| --- | --- |
 Ruusukuoriainen (Pachnoda marginata peregrina)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Luokka::  Hyönteiset Insecta
Lahko::  Kovakuoriaiset Coleoptera
Yläheimo::  Turilasmaiset Scarabaeoidea
Heimo::  Lehtisarviset Scarabaeidae
Alaheimo::  Cetoniinae
Tribus::  Cetoniini  Leach, 1815
Alatribukset
 Cetoniina  Euphorina  Leucocelina 
Katso myös
   Cetoniini Wikispeciesissä   Cetoniini Commonsissa 
Infobox OKNimi-testi OK: 
Cetoniini on kovakuoriaisiin (Coleoptera) lehtisarvisten (Scarabaeidae) heimon Cetoniinae-alaheimoon kuuluva tribus.
Cetoniini-tribukseen kuuluvia sukuja niiden alatribuksissa > Cetoniina

| 0 | 1 | 2 | 3 |
| --- | --- | --- | --- |
|  Aethiessa  Anatona  Anelaphinis  Anoplocheius  Aphelinis  Atrichelaphinis  Atrichiana  Badizoblax  Centrantyx  Cetonia  Chiloloba  Cosmesthes  Cosmiophena |  Dischista  Dolichostethus  Elaphinis  Enoplotarsus  Erlangeria  Euglypta  Gametis  Gametoides  Glycosia  Glycyphana  Gymnophana  Hemiprotaetia  Heteralleucosma |  Heterocnemis  Heterotephraea  Marmylida  Micrelaphinis  Miksicus  Pachnoda  Paleopragma  Parastraella  Phonotaenia  Polystalactica  Protaetia  Psacadoptera  Pseudoprotaetia |  Pseudourbania  Rhabdotis  Simorrhina  Somalibia  Stalagmosoma  Sternoplus  Tephraea  Trichostetha  Tropinota  Trymodera  Xeloma |
Cetoniini-tribukseen kuuluvia sukuja niiden alatribuksissa > Euphorina

Chlorixanthe
Euphoria
Cetoniini-tribukseen kuuluvia sukuja niiden alatribuksissa > Leucocelina

| 0 | 1 | 2 | 3 |
| --- | --- | --- | --- |
|  Acrothyrea  Alleucosma  Amaurina  Analleucosma  Cyrtothyrea  Discopeltis |  Grammopyga  Homothyrea  Lamellothyrea  Leucocelis  Leucochilus  Lonchothyrea |  Mausoleopsis  Mecaspidiellus  Mecaspidius  Molynoptera  Molynopteroides  Oxythyrea |  Paleira  Phoxomela  Pseudalleucosma  Pseudooxythyrea  Stichothyrea |
Christine Antorini

| Christine Antorini |
| --- | --- |
 Antorini vuonna 2017.
Tanskan opetusministeri
 Helle Thorning-Schmidtin I ja II hallitus 3. lokakuuta 2011 – 28. kesäkuuta 2015  
Edeltäjä:  Troels Lund Poulsen
Seuraaja:  Ellen Trane Nørby
Tanskan lapsiministeri
 Helle Thorning-Schmidtin I hallitus 3. lokakuuta 2011 – 9. elokuuta 2013  
Edeltäjä:  Carina Christensen (2007)
Seuraaja:  Annette Vilhelmsen
Kansankäräjäedustaja
 2005–2018 1998–1999  
Henkilötiedot
Koko nimi:  Christine Edda Antorini
Syntynyt: 23. toukokuuta 1965 (ikä 59) Jyllinge, Tanska
Tiedot
Puolue:  sosiaalidemokraatit (2002–)
Muut puolueet:  Sosialistinen kansanpuolue (1981–2001)
Koulutus:  Aarhusin yliopisto Roskilden yliopisto
Christine Edda Antorini (s. 23. toukokuuta 1965 Jyllinge) on tanskalainen sosiaalidemokraattisen puolueen poliitikko. Hän on istunut kansankäräjillä vuosina 1998–1999 ja 2005–2018 sekä toiminut Tanskan opetusministerinä vuosina 2011–2015 ja lapsiministerinä vuosina 2011–2013.
Christine Antorini oli vuoteen 2001 saakka sosialistisen kansanpuolueen jäsen.
Aiheesta muualla

Christine Antorini Tanskan kansankäräjien verkkosivuilla (tanskaksi)
Kuvia tai muita tiedostoja aiheesta Christine Antorini Wikimedia Commonsissa
Maarit Sinervo

Maarit Erika Viktoria Lodenius-Sinervo (o.s. Sinervo; 18. kesäkuuta 1945 Helsinki – 1. elokuuta 2004 Helsinki) oli suomalainen toimittaja, suomentaja ja rauhanaktivisti.
Maarit Sinervon vanhemmat olivat kirjailija, runoilija Aira Sinervo ja runoilija Veikko Kolula. Sinervon puoliso oli toimittaja Peter Lodenius ja tytär Rauhanliiton toiminnanjohtaja Laura Lodenius (s. 1969).
Sinervo pääsi ylioppilaaksi 1965 Alppilan yhteislyseosta ja toimi aluksi Teiniliiton kurssi- ja tiedotussihteerinä. Hän oli yksi Ylioppilaslehden ”valtausnumeron” päätoimittajista joulukuussa 1968 ja oli mukana perustamassa Sadankomiteaa Suomeen.
Toimitteita

Aira Brink: Velhojuuri: Kertomus noitavainojen ajoilta. Nuorten toivekirjasto 203. 2. uud. ja lyh. painos WSOY 1972.
Sota sotaa vastaan! Työväenliikkeen sodanvastaisia tekstejä 1899–1940. Suomen sadankomitealiikkeen 10- vuotispäivänä 6.8.1973. Toimittaneet Maarit Sinervo ja Peter Lodenius. Suomen sadankomitealiitto, Helsinki 1973.
Suomennoksia

Wava Stürmer: Elämänlangat. Suomentaneet Liisa Ryömä ja Maarit Sinervo. Gummerus 1982. (Alkuteos Slå tillsamman.)
Punaisen tuvan Annika: Elsa Beskowin kuvakirja. Gummerus 1983. (Alkuteos Duktiga Annika.)
Göran von Bonsdorff: Päämääränä rauha: Suomen rauhanliitto 1920–1979. Käännös Laura Lodenius ja Maarit Sinervo. Suomen rauhanliitto – YK-yhdistys, Helsinki 1993.
Balkanin palapeli: Kooste Ny tid -lehdessä vuosina 1991–1995 julkaistuista jutuista. Toimittanut Peter Lodenius. Käännökset Liisa Ryömä ja Maarit Sinervo. Suomen rauhanliitto, Helsinki 1996.
Göran von Bonsdorff: Historian käännekohta. Suomen rauhanliitto, Helsinki 1998. (Alkuteos Historiens vändpunkt.)
Christopher A. Wray

| Christopher Asher Wray |
| --- | --- |

FBI:n 8. pääjohtaja
 2. elokuuta 2017 –  
Presidentti:  Donald Trump Joe Biden
Edeltäjä:  James Comey
Henkilötiedot
Syntynyt: 17. joulukuuta 1966 (ikä 57) New York, Yhdysvallat
Tiedot
Puolue:  Yhdysvaltain republikaaninen puolue
 Nimikirjoitus
Christopher Asher Wray (s. 17. joulukuuta 1966) on yhdysvaltalainen asianajaja, joka on toiminut Yhdysvaltain liittovaltion poliisin pääjohtajana vuodesta 2017 alkaen. Vuodesta 2003 vuoteen 2005 Wray toimi George W. Bushin hallinnon rikososaston apulaissyyttäjänä. Vuodesta 2005 vuoteen 2016 hän oli oikeudenkäyntikumppani King & Spalding -lakitoimistossa.